12.12.2014

**Intoleranța te afectează și pe tine!**

**Comunicat de presă**

Agenţia Naţională a Funcţionarilor Publici se alătură **campaniei publice de combatere a discursului instigator la ură : Intoleranța te afectează și pe tine!** Campania se derulează în perioada 3- 12 decembrie, în București, Cluj- Napoca, Drobeta Turnu – Severin, Gura Humorului, Suceava, Tulcea, Turda si va realizată de funcționari publici din 20 de instituții și autorități publice și voluntari ,reprezentanți ai 8 ONG-uri din Municipiul București și județele : Cluj, Mehedinți, Suceava și Tulcea, implicate în proiect în calitate de parteneri locali.

Activitatea face parte din proiectul **„***Transparență și calitate în administrația publică prin social media”,* finanțat prin granturile SEE 2009 – 2014, în cadrul Fondului ONG în România, proiect coordonat de asociaţia „Asistenţă şi Programe pentru Dezvoltare Durabilă - Agenda 21”, în parteneriat cu Agenţia Naţională a Funcţionarilor Publici.

Derulată în contextul mai larg al înregistrării în mod continuu, în ultimii ani, a unor situații de violare a drepturilor fundamentale ale omului, care se manifestă prin atacuri verbale și fizice asupra grupurilor minoritare, a imigrantilor sau asupra organizatiilor ce apără drepturile omului în Europa, campania își propune să conștientizeze publicul larg asupra consecințelor discursului instigator la ură care se asociază cu fenomene precum: intoleranţa, discriminarea, excluziunea socială și incită la propagarea unor stereotipuri negative la adresa unor persoane sau grupuri de persoane. Pentru a contracara aceste aspecte, EEA si Norway Grants și-au alăturat forțele Consiliului Europei pentru a sprijini Miscarea NO Hate Speech (campanie împotriva discursului instigator la ură), inițiată de CoE. Discursul instigator la ură reprezintă și o **prioritate transversală a Fondului ONG în România**, finanțat prin Granturile EEA, în cadrul căruia se implementează proiectul ”Transparență și calitate în administrația publică prin social media.”

Pentru informații oficiale despre granturile SEE și norvegiene accesați [www.eeagrants.org](http://www.eeagrants.org).

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 28 32**